C 177/34
FI
Euroopan unionin virallinen lehti
17.5.2023
Tiistai 13. joulukuuta 2022
88. kehottaa jäsenvaltioita panemaan täytäntöön vanhempien ja omaistaan hoitavien työ- ja yksityiselämän tasapainottamista koskevan direktiivin, jolla otetaan käyttöön viiden työpäivän omaishoitovapaa vuodessa; painottaa, että erityisen heikossa asemassa oleville vanhemmille, kuten vammaisille vanhemmille tai vammaisten tai pitkäaikaissairaiden lasten vanhemmille, olisi harkittava erityisjärjestelyjä, jotka koskevat omaishoito-, isyys- ja vanhempainvapaata ja joustavia työaikoja ilman, että työnantaja voisi vaikuttaa asiaan; 89. kehottaa jäsenvaltioita varmistamaan paremmat työ- ja elinolot muun muassa riittävien vähimmäispalkkojen ja palkkauksen läpinäkyvyyttä koskevien toimenpiteiden avulla, jotta vammaisten palkkaeroja voidaan kaventaa ja voidaan saavuttaa osallistava ja kestävä kasvu työmarkkinoilla; korostaa, että on tärkeää hyväksyä nopeasti vähimmäispalkkoja ja palkkauksen läpinäkyvyyttä koskeva direktiivi, jota on sovellettava kaikilta osin vammaisiin henkilöihin; 90. kehottaa komissiota laatimaan eurooppalaisen oikeuskehyksen osallistaville yrityksille ja edistämään sitä, jotta vammaisille henkilöille voidaan luoda pysyviä työpaikkoja; o o 91.
o
kehottaa puhemiestä välittämään tämän päätöslauselman neuvostolle ja komissiolle.